Diari Oficial de la Generalitat Valenciana


Sumari del DOGV 6938, del 08-01-2013 (2012/11622)

Notificació de la sentència dictada en el procediment ordinari número 177/2009.
-------------------------------------------------------------------------------

### Dades del document

Número de DOGV
:   6938

Data del DOGV
:   08-01-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2012/11765


Organisme emissor
:   Jutjat de Primera Instància Número 1 de Benidorm

Tipus de document
:   Edicte

Notificació de la sentència dictada en el procediment ordinari número 177/2009. [2012/11192]  
Procediment ordinari 000177/8303-GY   
Demandant: Cornelia Martina Van de Vaart.  
Procurador: Vicente Bardisa Juan.   
Demandat: S.S. Bouman Kuhner.  
Procurador/a: -   
Tomás Mora Zaragoza, secretari del Jutjat de Primera Instància número 1 de Benidorm.  
Que en les actuacions de referència, a instàncies del procurador Vicente Bardisa Juan, en nom i representació de Cornelia Martina Van de Vaart contra S.S. Bouman Kuhner, ha sigut dictada la sentència l'encapçalament i part dispositiva de la qual són les següents:  
«Benidorm, 5 de desembre de 2011   
José Luis Fortea Gorbe, magistrat jutge titular del Jutjat de Primera Instància número 1 dels de Benidorm i partit, he vist les actuacions de referència, seguides amb el número 177/4445-ND, en els quals ha sigut part demandant Cornelia Martina Van de Vaart (de soltera Van Bakel), que compareix representada pel procurador senyor Bardisa Juan, i assistida del lletrat Sr. Dura Soto; i com a part demandada S.S. Bouman-Kuhner, declarada en rebel·lia processal, al no haver comparegut en les actuacions a pesar d'estar citada de forma legal; en nom del rei, es dicta esta resolució, amb fonament en els següents   
Dispositiva   
Primer. Estime íntegrament la demanda interposada per Cornelia Martina Van de Vaart (de soltera Van Bakel) i declare que els immobles, parcel·les 73 i 74 de la Urbanització Coblanca de Benidorm, de 840 i 715 metres quadrats de superfície segons la seua descripció cadastral, respectivament, li pertanyen en ple domini, a l'haver-les adquirit per títol de compravenda, atorgada en contracte privat amb efectes en data 14 de novembre de 1978 (document número 2 de la demanda) i condemne la demandada S.S. Bouman-Kuhner, a sotmetre's a esta declaració, així com a atorgar a favor de l'actora l'escriptura notarial elevant a document públic l'esmentat document privat d'adquisició, en el termini màxim d'un mes a comptar de la data de notificació de la present resolució, amb l'advertència que la seua negativa a l'atorgament serà suplida per este tribunal per a atorgar l'esmentat document públic amb les formalitats legals; i ordenar la cancel·lació de les inscripcions registrals contradictòries de domini dels actors, realitzada per esta resolució, que podrà ser títol suficient per a la inscripció.   
  
Segon. Es condemna en costes la demandada.  
Expediu i uniu una testimoniança a les actuacions incloent l'original en el llibre de sentències.  
Notifiqueu esta resolució a les parts personades en el termini dels cinc dies següents al del data de la present, fent-los saber que esta resolució no és ferma i en contra pot interposar recurs d'apel·lació davant l'Audiència Provincial d'Alacant i, en eixe cas, s'haurà de presentar l'escrit d'interposició del recurs en este Jutjat en el termini dels vint dies següents a la notificació (art. 458 i següents de la Llei d'Enjudiciament Civil); amb la cita de la resolució apel·lada i amb la indicació dels pronunciaments que impugna i que continga les al·legacions en què fonamenta la impugnació.   
Igualment, es fa saber a les parts que, per a la interposició del susdit recurs d'apel·lació, cal la consignació en el compte d'este Jutjat, del depòsit previst en la disposició addicional 15a de la Llei Orgànica del Poder judicial, en la redacció que en fa la Llei Orgànica 1/2009, de 3 de novembre, apartat 3, lletra b), en la quantia de 50 euros.   
  
Esta és la meua sentència, que pronuncie, mane i firme, José Luis Fortea Gorbe, magistrat jutge titular del Jutjat de Primera Instància número 1 de Benidorm i partit.»   
Publicació. L'anterior sentència ha sigut donada, llegida i publicada pel magistrat jutge que subscriu, mentres celebrava audiència pública en el dia de la seua data. En done fe.   
I perquè servisca de notificació als demandats rebels S.S. Bouman Kuhner, expedisc este edicte.  
  
Benidorm, 12 de desembre de 2011.- El secretari: Tomás Mora Zaragoza.